stanford-oval/wikipedia huggingface dataset:
האם זה אתה?
תקציר העלילה

רוני בראון (אלון אבוטבול) הוא בן 60 העובד שנים רבות כמקרין סרטים בבית קולנוע. הוא מקבל הודעה על הפסקת עבודתו ובצדה פרס ניחומים – כרטיס טיסה לארצות הברית.
רוני מגיע לביתו של אחיו ג'ייקוב (רני בלייר) שהיגר מישראל לפני הרבה שנים וכיום יש לו מגרש למכירת מכוניות. הם לא התראו שנים רבות ורוני מאשים אותו שלא הגיע אפילו להלוויית אמם.
לרוני הייתה בצעירותו חברה בשם רייצ'ל שהגיעה לישראל כתיירת וחזרה לארצות הברית. זאת הייתה אהבת נעוריו של רוני. הוא לא התחתן ולא הקים משפחה אלא חושב כל הזמן על רייצ'ל.
ג'ייקוב אומר לו שרייצ'ל הייתה אצלו לאחרונה כדי לקנות רכב והתעניינה בשלומו של רוני. שמה כיום הוא רייצ'ל גולן.
בנו של רני, מייקל, (פטריק קלי) רוצה לעשות עלייה ולהתגייס לגולני. הוא "פריק" מחשבים ומוצא את כתבתה של רייצ'ל גולן. ג'ייקוב משאיל לו מכונית ורוני יוצא למסע לפגוש את רייצ'ל שלו.
המכונית שלו מתקלקלת והוא אובד עצות עד שנעצרת לידו מכונית וממנה יוצאת צעירה בשם מיילה (נרונה קפלן דה מאסדו) עם מצלמת וידאו. היא מספרת לו שהיא מכינה סרט תיעודי על חרטות של אנשים. הוא מצטלם לסרט ומספר על רייצ'ל והיא מחליטה להמשיך אתו עד שימצא אותה.
בדרך עוצר אותם שוטר ששוכח מהכל כאשר הם כוללים אותו בסרט והוא מתחיל לשיר את "לה דונה מובילה" מריגולטו. מיילה עוזרת לרוני להתכונן למפגש עם רייצ'ל ובין השניים נרקמת מערכת יחסים קרובה במיוחד. הם עוברים כתובות שונות שבכולן התגוררה רייצ'ל עד שמתברר שהיא כעת בקנדה. כאן הם נפרדים כי אין למיילה דרכון. היא ממשיכה להוריה כדי לראיין אותם על חרטה שלהם בקשר אליה. רוני ממשיך אל תוך קנדה, פוגש את רייצ'ל (סוזן סדלר) ומראיין אותה על החרטות שלה.
רייצ'ל חולה. כעבור שנה מציגה מיילה את הסרט שהכינה. בסוף דבריה של רייצ'ל נכללת כתובית שמספרת על פטירתה ועל כך שרוני היה לצדה עד מותה.
צוות השחקנים

| שם השחקן/ית | שם הדמות | הערות |
| --- | --- | --- |
| אלון אבוטבול | רוני בראון |  |
| נרונה קפלן דה מאסדו | מיילה | סטודנטית לקולנוע |
| רני בלייר | ג'ייקוב בראון |  |
| פטריק קלי | מייקל בראון |  |
| סוזן סדלר | רייצ'ל גולן |  |
חמצת מטבולית

| --- | --- |
 תחום:  נפרולוגיה 
 קישורים ומאגרי מידע
 eMedicine:  242975 
 סיווגים
 ICD-10:  E87.2 
 
חַמֶּצֶת מטבולית (באנגלית: Metabolic Acidosis) היא מצב בו הגוף מייצר יותר מדי חומצה, כמו למשל בחמצת לקטית, או חמצת קטוטית סוכרתית, אובדן של ביקרבונט (למשל, במצבים של שלשול) או כאשר הכליות אינן מסוגלות לסלק מספיק חומצה מהגוף, כגון אי ספיקה כלייתית. במידה ומצב זה לא מתוקן, זה עלול להביא לאצידמיה, כלומר רמות pH נמוכות בדם (מתחת ל-7.35). מצבים אלו נגרמים לאור עלייה בייצור של מימן בגוף מסיבות שונות, או חוסר יכולת של הכליה לייצר ביקרבונט המשמש כבופר של המימן. התוצאות עלולות להיות קטלניות ולכלול גם קומה ומוות. יחד עם חמצת נשימתית, מהוות שתי הפרעות אלו את הסיבות העיקריות לאצידמיה (חמצת של הדם).
טרמינולוגיה

אצידוזיס או חמצת היא רמת pH נמוכה ברקמה. 
אצידמיה היא רמת pH נמוכה בדם. 
ברוב המקרים, אצידוזיס מתרחשת ראשית מסיבות שיתוארו להלן. לאחר מכן, יוני מימן חופשיים עוברים דיפוזיה לדם, ומורידים את רמות ה-pH שלו, כאשר בדיקת דם עורקית תגלה אצידמיה - דהיינו, pH הנמוך מ-7.35.
פיצוי נשימתי

כתוצאה מהתהוות של חמצת מטבולית, הגוף מנסה לעשות פיצוי נשימתי על ידי הפחתת רמות פחמן דו-חמצני. הערך התקין בגוף הוא 40 מ"מ כספית והגוף מנסה להוריד אותו למשל, על ידי היפרוונטילציה. רמת הפיצוי הנשימתי התקינה צריכה להיחשב באופן בו רמת הפחמן הדו-חמצני בדם ירד כפונקציה הבאה:
(1.5*HCO3)+8(+-)2
למשל- במידה ורמות הביקרבונט הן 12, נצפה שהפיצוי הנשימתי התקין יהיה ירידה ברמות הפחמן הדו-חמצני לאזור שבין 24 עד 28. 
פיצוי שאינו תקין (כלומר רמות פחמן דו-חמצני נמוכות מ-24 או גבוהות מ-28) מצביע על הפרעה משולבת - למשל בססת נשימתית או חמצת נשימתית מלבד חמצת מטבולית.
סימנים קליניים

הסימנים של חמצת מטבולית לעיתים אינם ספציפיים, ויכולים לבלבל את האבחנה הקלינית אלא אם נלקחת בדיקת דם עורקית ("בדיקת גזים"). 
התסמינים יכולים לכלול כאב בחזה, פעמת, כאב ראש, מצב בלבולי, ירידה בחדות הראייה, בחילה והקאות, כאבי בטן, ירידה בתיאבון (או לחלופין - עלייה בתיאבון) וירידה במשקל, כאבי עצמות וחולשת שרירים. הנשימה יכולה להיות נשימה עמוקה ומהירה הנקראת נשימת קוסמאול, המקושרת הרבה פעמים עם חמצת קטוטית סוכרתית. נשימות עמוקות אלו מעלות את ההפרשה החוצה של פחמן דו-חמצני מהנשימה, במטרה לפצות על החמצת.
חמצת קיצונית עלולה להביא להפרעות נוירולוגיות ולבביות קשות כגון לתרגיה, קומה ופרכוסים, הפרעות קצב לבביות, תת-לחץ דם וכדומה.
סיווג חמצת מטבולית ומרווח אניוני

יש שתי קטגוריות עיקריות של חמצת מטבולית:
חמצת מטבולית עם מרווח אניוני גבוה- high anion gap,
חמצת מטבולית עם מרווח אניוני תקין- normal anion gap.
על מנת לדעת את הסיווג הראשי, יש לחשב את המרווח האניוני - AG.
הנוסחה היה:
נוסחה זו מצביעה על כך שהנתרן הוא הקטיון החוץ תאי העיקרי, ואילו כלור וביקרבונט הם האניונים החוץ תאיים העיקריים. הפחתה מנתרן של ביקרבונט וכלור מייצגת את יתרת האניונים החוץ תאיים. באופן נורמלי, ריכוזם אמור להיות בין 8 - 16 מילימול לליטר (12±4), אולם עליה מעל 16 מצביעה על מרווח אניוני גדל ויכולה להיות כתוצאה ממספר סיבות, בעיקר רעלים מסוימים, חמצת לקטית וקטואצידוזיס.
באותה מידה, המרווח האניוני יכול לעלות כתוצאה מעלייה ברמות אלבומין למשל ולכן צריך לעיתים לעשות תיקון לאלבומין.
חמצת מטבולית עם מרווח אניוני תקין

במצב זה, המרווח האניוני תקין, לרוב כתוצאה משינויים רציפרוקליים (הפוכים) ברמות הכלור והביקרבונט. דהיינו, עלייה בכלור היא מעלה הנורמה ותואמת את הירידה ברמות הביקרבונט.
סיבות אפשריות:
איבוד של ביקרבונט במערכת העיכול - כגון שלשול, הפרשות מהמעיים או מהלבלב, אובדן ביקרבונט כתוצאה מניתוחים שונים, תרופות המביאות לשלשול וכדומה. בשלשול, הצואה מכילה כמות גבוהה יותר של ביקרבונט מאשר בפלסמה, דבר המביא לאובדן ביקרבונט וכתוצאה מכך חמצת.
אצידוזיס כלייתי - בין אם המביא להיפוקלמיה או היפרקלמיה, כך למשל במחלות מסוג חמצת אבובית הכליה כגון RTA type 1 - שבה ניתן לראות היפוקלמיה, מרווח אניוני תקין, רמות אמוניום נמוכות בשתן ושתן שהוא יחסית בסיסי, או למשל RTA type 2 - מחלה המתרחשת באבובית המקורבת בכליה, שבה יש פגם ביכולת הספיגה מחדש של ביקרבונט, והמאופיינת ברמות ביקרבונט נמוכות, ושתן חומצי.
תרופות המביאות להיפרקלמיה באי ספיקת כליות כגון מעכבי ACE, אוגרי אשלגן, נוגדי דלקת שאינם סטרואידים.
סיבות שונות אחרות.
טיפול בחמצת מטבולית

הטיפול בחמצת מטבולית עם חומרים מבסיסים צריך להיעשות רק במצבי אצידמיה חריפה. יש לחשב את רמות הביקרבונט של המטופל, כאשר באופן כללי- אצידוזיס קשה עם pH הנמוך מ-7.1 צריכה להיות מטופלת באמצעות מתן נתרן ביקרבונט לווריד תוך ניטור קפדני של החולה.
מלקולם מק אלכסנדר

מלקולם מק אלכסנדר (בגאלית סקוטית: Máel Coluim mac Alaxandair  - "מלקולם בנו של אלכסנדר") היה בנו של מלך סקוטלנד אלכסנדר הראשון. מלקולם מרד כנגד דודו, המלך דייוויד הראשון, ובשל כך[דרוש מקור] זכה לכינוי "ממזר" - "The bastard" (בעיקר לאור העובדה שמרבית המקורות ההיסטוריים תמכו במלך דייוויד).
לאחר מות אביו בשנת 1124 השתלט דייוויד על כס המלוכה בסיוע הנרי הראשון, מלך אנגליה. מלקולם סבר כי הכתר הגיע לו (על אף היותו בן מחוץ לנישואים של אביו).
אורדריקוס ויטליס ציין כי מלקולם הביא למותו של בנו הבכור של דייוויד, אולם מקור אחר ציין כי הבן הבכור נהרג על ידי כומר נורווגי (אשר הוצא להורג על ידי קשירתו אל ארבעה סוסים בשל מעשהו). מקורות אחרים אינם מציינים את אבלו של דייוויד בשל מות בנו הבכור, והיסטוריונים רבים משערים שאירוע זה לא היה ולא נברא.
מלקולם נאלץ להימלט מדייוויד לאזורים מבודדים בסקוטלנד שלא היו בשליטתו, שם ניסה למצוא תומכים למרד. לאחר שמלקולם השיג את תמיכת מלך מוריי בשנת 1130, שב מלקולם שש שנים לאחר מכן וטען לזכותו לכתר.
הקרב בין כוחותיו של דייוויד לכוחותיו של מלקולם ותומכיו התרחש בסטרקת'קו הסמוכה לברכין. על פי "דברי הימים של אלסטר" השתתפו בקרב 1,000 לוחמים מטעם דייוויד ו-4,000 מטעם תומכי מלקולם, אולם צבאו של מלקולם נחל מפלה והוא נמלט משדה הקרב.
מלחמת אזרחים זו נמשכה כארבע שנים, בהן קיבל דייוויד סיוע מפטרונו הנרי הראשון. בשנת 1134 שלח הנרי כוחות צבא דרך הים האירי שהגיעו לפירת' אף קלייד ובשנת 1134 נתפס מלקולם ונכלא בטירת רוקסבורג.
תאריך מותו של מלקולם אינו ידוע.
אדי מים

מדד כמות ממוצעת של אדי מים באטמוספירת כדור הארץ לשנת 2005
התעבות של אדי מים לטיפות מים, מעל ספל תה
אדי מים הם מים במצב צבירה של גז. אדי המים נמצאים בכל מקום, אך הם בלתי-נראים לעין האדם כאשר הם אינם מתעבים (לכן טיפות קטנות שנראות לעין כגון הבל פה או מעל מים רותחים, אינן אדים אלא טיפות מים). אדי המים מהווים מרכיב עיקרי באטמוספירת כדור הארץ
בסביבת הקוטב, יש באוויר פחות אדי מים מאשר באזור קו המשווה. מדד הכמות של אדי המים באטמוספירה מכונה לחות.
בתהליך מחזור המים, אדי המים מהווים מרכיב חשוב. בתנאי לחות מסוימים, כשטמפרטורת האוויר יורדת למתחת לנקודת הטל, חלק מאדי המים מתעבים ונוצרות טיפות מים. טיפות מים אלו הן שגורמות להיווצרות הערפל והעננים. אדי המים הם 0.04% מהאוויר, והם מהווים גז חממה.
ראו גם

קיטור
הערות שוליים

↑  אדי מים, באתר מט"ח
↑  ד"ר איתן אוקסנברג, מה זה גז חממה?, במדור "שאל את המומחה" באתר של מכון דוידסון לחינוך מדעי, 22 בינואר 2018
| --- | --- |
בקרת זהויות :  NLI: 987007534042705171  BnF: cb11980845p (data)  GND: 4132825-5  LCCN: sh85127636  NDL: 00571652  NKC: ph127163 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
מוהילב

ערך זה עוסק בעיר בבלארוס. אם התכוונתם לעיר באוקראינה או לגיטו מוגילב בטרנסניסטריה, ראו .
מוהילב במאה ה-19
מוהילב (בבלארוסית: Магiлёў - מַאהִילְיוֹאוּ; ברוסית: Могилёв - מוגילוב; ביידיש: מאָגילעוו) היא עיר במזרח בלארוס ובירת המחוז הקרוי על שמה. העיר שוכנת לצידו של נהר הדנייפר כ-180 ק"מ מזרחית לבירה מינסק בקרבה יחסית לגבול עם רוסיה. לפי אומדן רשמי מתאריך 1 בינואר 2023 אוכלוסיית העיר מנתה 353,338 תושבים והיא העיר החמישית בגודלה במדינה (אחרי מינסק, הומל, ויטבסק וגרודנו).
היסטוריה

היישוב נזכר לראשונה בשנת 1267 בדברי הימים של ערים רוסיות. מוהילב הייתה חלק מנסיכות צ'רניגוב. בשנת 1335 הייתה לחלק מהדוכסות הגדולה של ליטא,[דרוש מקור] שנכנסה בהמשך לאיחוד הפולני-ליטאי. ב-1537 ויתרו המוסקבאים על העיר סופית. לקראת סוף המאה ה-16 שימשה העיר כקו הגנה נגד פלישות הטטרים של קרים לאיחוד הפולני-ליטאי. בשנת 1577 קיבלה העיר זכויות מגדבורג.
בעקבות חלוקת פולין הראשונה (1772) צורפה העיר לאימפריה הרוסית. מבחינה אדמיניסטרטיבית שינתה העיר פעמים רבות את מעמדהּ בתקופה הרוסית.
במהלך מלחמת העולם הראשונה בשנים 1915–1917 העיר הייתה מקום מושבו של הפיקוד העליון של צבא האימפריה הרוסית. לאחר המהפכה הרוסית, העיר הייתה תחת כיבוש גרמני קצר ב-1918, הייתה חלק מהרפובליקה העממית של בלארוס קצרת הימים, ולבסוף ב-1919 היא נכבשה על ידי כוחות ברית המועצות והפכה לחלק מהרפובליקה הסובייטית הסוציאליסטית הבלארוסית.
במלחמת העולם השנייה העיר הייתה תחת כיבוש גרמניה הנאצית מ-26 ביולי 1941 עד ל-28 ביוני 1944. לאחר תקופה זו, העיר חזרה לשלטון ברית המועצות.
עם התפרקות ברית המועצות ב-1991 העיר הפכה לחלק מבלארוס, ובימינו היא אחת הערים החשובות בה.
כלכלה

לאחר מלחמת העולם השנייה הוקמו בעיר מרכז מטלורגיה ענק, מספר בתי חרושת לפלדה וכימיקלים וגם מספר מפעלים גדולים לייצור עגורנים, מכוניות וטרקטורים. בשנות ה-50 התעשייה העיקרית הייתה עיבוד עורות, והעיר הייתה מרכז גדול לסחר דגנים, מלח, סוכר ומשאבים אחרים.
עם התפרקות ברית המועצות והקמת בלארוס, מוהילב הפכה לאחד המרכזים הכלכליים החשובים במדינה.
תחבורה

נמל התעופה מוהילב (אנ') משרת את העיר.
הקהילה היהודית

קהילת יהודי מוהילב נוסדה במאה ה-16. בעבר היו בעיר חיים יהודיים פעילים ופוריים, היו מספר לא מבוטל של בתי כנסת שכיום משמשים לבניינים ממשלתיים ויהודים רבים גרו בה.
במהלך מצור של האימפריה הרוסית ב-1654, אנשי העיירה רצו להיכנע וסיכמו עם הרוסים שהם יגרשו את היהודים בעיר ותושבי מוהילב יחלקו ביניהם את רכושם. למרות שהצאר אלכסיי הראשון הסכים לכך, הכוחות הרוסים הוציאו את היהודים מחוץ לעיר וטבחו בהם.
הקהילה היהודית > יהדות מוהילב בשואה

לפי מפקד מ-1897 היו במוהילב 41,000 איש, מתוכם כ-50% היו יהודים. בערב השואה היו בעיר בסביבות 20 אלף יהודים, שהיוו כחמישית מהאוכלוסייה הכללית. באוגוסט 1941, במהלך הכיבוש הגרמני של העיר במלחמת העולם השנייה, היהודים שנותרו בעיר רוכזו בגטו שהוקם בה, בו הוטלו עליהם גזירות שונות. ב-2 עד 3 באוקטובר 1941 רצחו הגרמנים והבלארוסים 2,270 יהודים מהגטו ליד הכפר הסמוך קזימירובקה, וב-17 עד 19 באוקטובר 1941 רצחו אלו כ-3,700 יהודים נוספים מהגטו ליד הכפר הסמוך פוליחוביצ'י. ב-23 באוקטובר 1941 החלה אקציית חיסול בגטו שבעיר, בה נרצחו למעלה מ-1,000 היהודים שנותרו בו.
הקהילה היהודית > יהדות מוהילב כיום

בימינו מתגוררים בעיר מוהילב כ-5,000 יהודים. בעיר פועל בית ספר יהודי, בית כנסת ובית תמחוי.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים תאומות

סרביה קרגוייבץ, סרביה
בולגריה גברובו, בולגריה
צרפת וילרבאן, צרפת
סלובקיה ברדיוב, סלובקיה
גרמניה אייזנך, גרמניה
קרץ', קרים (מ־1998)
רוסיה טולה, רוסיה
ליטא קלייפדה, ליטא
פולין ולוצלאווק, פולין
טורקיה דניזלי, טורקיה
קזחסטן שימקנט, קזחסטן
אזרבייג'ן סומגאיט, אזרבייג'ן
הערות שוליים

↑  Belarus: Administrative Division (Regions and Districts) - Population Statistics, Charts and Map
| --- | --- |
בקרת זהויות :  NLI: 987007564581705171  BNE: XX6123072  BnF: cb153803821 (data)  GND: 4384842-4  LCCN: n81059016  LNB: 000245957  MusicBrainz: b1330c44-b2d9-49e8-8ff9-1cdaa34670e3  NKC: ge271723  SUDOC: 139981691  VIAF: 133699699   WorldCat (עם VIAF): 133699699
ויי יי

| --- | --- |

 לידה:  2 ביוני 1999 (בן 25) יאנצ'נג, הרפובליקה העממית של סין 
 הדרגה הגבוהה ביותר:  רב אמן משנת 2013
 מד כושר מרבי:  2763 (נובמבר 2024)
 מד כושר נוכחי:  2763 ‏(אוקטובר 2024)
 מדינה:  הרפובליקה העממית של סין
 
זהו שם סיני; שם המשפחה הוא .
ויי יי (בסינית: 韦奕; נולד ב-2 ביוני 1999 ביאנצ'נג שבמזרח סין), הוא שחמטאי סיני בדרגת רב-אמן שזכה בתואר זה בגיל 13.
ביוגרפיה

ויי יי נולד בשנת 1999. בשנת 2007, בגיל 8 ויי יי השתתף באליפות סין לבוגרים וזכה בתיקו במשחק מול רב-אמן.
בשנת 2012 במהלך אליפות העולם לצעירים ויי יי זכה בנקודות ראשונות לקבלת תואר רב-אמן. התחרות הייתה פתוחה לשחמטאים עד גיל 20. בשנת 2013 במהלך השתתפות בתחרות ברייקיאביק הוא השלים את הדרישות לקבלת תואר רב-אמן ובמהלך התחרות ניצח את מקסים ושייה-לגראב. בסוף שנה הוא הגיע למד אלו של 2604 והיה הראשון שהגיע לרמה זו בגיל 14.
בשנת 2014 ויי יי היה חבר בנבחרת ארצו באולימפיאדת השחמט 2014 וזכה עם הנבחרת במדליית זהב.
בפברואר 2015 ויי יי הגיע לרמה של מד אלו 2706. באפריל הוא השתתף באליפות העולם לנבחרות וזכה במדליית זהב. בגביע העולם בשחמט 2015 הוא הגיע לרבע הגמר.
בשנת 2016 ויי יי שיחק בתחרות העל בבילבאו וסיים אותה במקום השלישי.
בשנת 2024 ויי יי ניצח בתחרות העל טאטא סטיל.
ויי יי באולימפיאדת השחמט

בין השנים 2014 ל-2024 השתתף ויי יי ב-2 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  2014 | עת | סין | 2639 | 4 מ-8 | 3+ 2= 0- | 80.0 | 1 קבוצתי |
|  2024 | 2 | סין | 2762 | 6.5 מ-10 | 5+ 3= 2- | 64 | 4 קבוצתי |
הערות שוליים

↑  https://chess-results.com/tnr967173.aspx?lan=1&art=20&fed=CHN&flag=30
תרצה יובל אלחנתי

| --- | --- |
אין תמונה חופשית
 לידה:  3 במרץ 1943 תל-אביב, פלשתינה (א"י) 
 פטירה:  27 בדצמבר 2000 (בגיל 57) 
 מקום קבורה:  בית העלמין ירקון 
 מדינה:  ישראל ישראל
 בן או בת זוג:  משה אלחנתי 
 
תרצה יובל אלחנתי (3 במרץ 1943 – 27 בדצמבר 2000) הייתה עורכת האוניברסיטה המשודרת בגלי צה"ל, שלאחר מותה נקראה על שמה. על מפעל זה הייתה מועמדת לקבלת פרס ישראל.
חייה

נולדה ליוליוס ולפאני וגשל בתל אביב, במשפחה בת שלושה ילדים. למדה בבית הספר העממי "מוריה" ובתיכון צייטלין. הייתה חברה בתנועת בני עקיבא, במסגרתה הצטרפה לגרעין מרחבים והייתה בהכשרה בעין צורים, בנח"ל ובהיאחזות בבארותיים.
היא עברתה את שמה ליובל ולאחר שנישאה למשה אלחנתי הוסיפה את שמו לשמה.
עבדה בחברת ההפקות "במות" של יעקב אגמון וכך הגיעה לגלי צה"ל. עד מהרה נקלטה בתחנה וערכה שורה ארוכה של תוכניות אומר נחשבות. בין השאר ערכה את סדרת התוכניות "עולמם של...", ועל אחת מתוכניות אלה, "עולמה של יולדת" קיבלה את פרס רשות השידור. בשנת 1977 שכנע אותה מרדכי נאור לקחת על עצמה את הפקת ועריכת תוכניות האוניברסיטה המשודרת, אותן הובילה מאז באופן עצמאי ולפי החלטותיה.
יחד עם תמר לוטן מהטלוויזיה החינוכית הישראלית גיבשה את תוכניות "אסכולה" למדע פופולרי.
תרצה יובל נפטרה ממחלת הסרטן ונטמנה בבית עלמין ירקון. הותירה את בעלה ושני בנים.
הערות שוליים

1 2  יובל, תרצה, באתר העין השביעית, 10 בנובמבר 2010
↑  אתר גרעין מרחבים
↑  ד"ר מרדכי נאור, יומן גלי צה"ל: ראשית האוניברסיטה המשודרת
↑  על אסכולה באתר הטלוויזיה החינוכית הישראלית.
↑  תרצה יובל אלחנתי באתר GRAVEZ
Mario Party Superstars

| --- | --- |

 כללי
 תאריך הוצאה:  29 באוקטובר 2021 
 סוגה:  משחק חברה ממוחשב
 פיתוח:  Nintendo Cube 
 הוצאה לאור:  נינטנדו 
 ארץ מקור:  יפן 
 שפות:  יפנית, ספרדית, איטלקית, רוסית, קוריאנית, סינית מסורתית, הולנדית, צרפתית, פורטוגזית, אנגלית, גרמנית, סינית מפושטת 
 דרישות תוכנה
 מנוע משחק:  Bezel Engine 
 מצבי משחק:  משחק וידאו לשחקן יחיד, משחק מרובה משתתפים
 פלטפורמות:  נינטנדו סוויץ' 
 
 אתר רשמי
 
Mario Party Superstars הוא משחק חברה ממוחשב שפותח על ידי החברה היפנית NDcube ופורסם על ידי חברת נינטנדו היפנית עבור קונסולת משחקי הווידאו נינטנדו סוויץ'.
זהו הכותר ה-12 בסדרת משחקי Mario Party והשני שיצא לנינטנדו סוויץ'. המשחק הזה תואר כגרסה מרעננת של הזיכיון הוותיק, אשר החזירה והחייתה אלמנטים בולטים מכותרים ישנים של הזיכיון תוך כדי הצגת אלמנטים חדשים שהשתלבו איתם היטב. כמו כן המשחק מכיל 5 לוחות מעודכנים משלושת המשחקים הראשונים בסדרת משחקי Mario Party ומאה משחקונים מכל משחקי הזיכיון שיצאו. בניגוד ל-Super Mario Party השחקנים משחקים באמצעות כפתורים.
המשחק יצאו לשווקים ברחבי העולם ב-29 באוקטובר 2021. ומאז הפצתו קיבל ביקורות חיוביות מהמבקרים.
הפצה

המשחק נחשף לראשונה במסגרת "Nintendo Direct" ב-E3 2021 שנערך ב-15 ביוני. הפרזנטציה הכילה לוחות משחק מעודכנים "Peach's Birthday Cake" מהמשחק Mario Party ו-"Space Land" מהמשחק Mario Party 2. ריאן גיליאם מאתר "פוליגון" ציין כי הלוחות המעודכנים מכילים אתגרים שלא נראו במשחקים המקוריים. הפרזטנציה חשפה כי הדמות בירדו תחזור למשחק לאחר השתתפותה האחרונה ב-Mario Party 9. לוח המשחק השלישי נקרא "Woody Woods" מהמשחק Mario Party 3. באירוע "Nintendo Direct" ב-23 בספטמבר 2021, הוכרזו 2 לוחות המשחק הנותרות, "Yoshi's Tropical Island" מהמשחק Mario Party ו-"Horror Land" מהמשחק Mario Party 2.
רשימת הדמויות בהן ניתן לשחק במשחק כללו את מריו, לואיג'י, יושי, הנסיכה פיץ', הנסיכה דייזי, הנסיכה רוזלינה, ואריו, וואלויג'י, דונקי קונג ובירדו.
ביקורת

Mario Party Superstars קיבל ציון של 80 מתוך 100 המבוססים על 88 ביקורות ב־Metacritic, המכונים "ביקורות מאוד אהובות".
מיטשל זלצמן מאתר IGN נתן ביקורת טובה, כשהוא ציין "Mario Party Superstars הוא מיזוג של כמה מלוחות המשחק האהובים, המשחקים, המכניקה והאיכות של שיפור החיים מהסדרה כולה, דבר אשר הופך להיות המשחק הכי טוב בסדרת Mario Party".
המשחק מכר 163,256 עותקים החל מהפצתו ביפן, דבר אשר הופך להיות המשחק הנמכר ביות השבוע ביפן.
הערות שוליים

↑  Mario Party Superstars Announced, Comes to Switch in October - E3 2021 - IGN (באנגלית), 15 ביוני 2021, נבדק ב-2021-06-15 {{citation}}:  (עזרה)
↑  Bonifacic, Igor (15 ביוני 2021). "'Mario Party Superstars' revives classic boards and games". Engadget. נבדק ב-15 ביוני 2021. {{cite web}}:  (עזרה)תחזוקה - ציטוט: url-status (link)
↑  Clark, Mitchell (15 ביוני 2021). "The Switch is getting new Mario Party and WarioWare games". The Verge (באנגלית). נבדק ב-24 בספטמבר 2021. {{cite news}}:  (עזרה)
↑  Clark, Mitchell (15 ביוני 2021). "The Switch is getting new Mario Party and WarioWare games". The Verge. נבדק ב-15 ביוני 2021. {{cite web}}:  (עזרה)תחזוקה - ציטוט: url-status (link)
↑  Mario Party Superstars - Nintendo Treehouse: Live | E3 2021 (באנגלית), נבדק ב-2021-06-16
↑  Gilliam, Ryan (15 ביוני 2021). "Mario Party Superstars is a collection of past maps and minigames". Polygon. נבדק ב-15 ביוני 2021. {{cite web}}:  (עזרה)תחזוקה - ציטוט: url-status (link)
↑  "Characters & Boards". Mario Party Superstars (באנגלית אמריקאית). נבדק ב-2021-10-29.
↑  Bankhurst, Adam (23 בספטמבר 2021), Nintendo Direct September 2021: Everything Announced - IGN (באנגלית), נבדק ב-2021-09-24 {{citation}}:  (עזרה)
↑  "Mario Party Superstars". Metacritic (באנגלית). נבדק ב-2021-11-19.
↑  Saltzman, Mitchell (28 באוקטובר 2021), Mario Party Superstars Review - IGN (באנגלית), נבדק ב-2021-11-12 {{citation}}:  (עזרה)
↑  "Financial Results Explanatory Material 3rd Quarter of Fiscal Year Ending March 2022" (PDF). www.nintendo.co.jp. Nintendo. 3 בפברואר 2022. נבדק ב-4 בפברואר 2022. {{cite web}}:  (עזרה)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
רונלד קלארק

| --- | --- |

 לידה:  15 באוגוסט 1966 (בן 58) 
 כינוי:  Ron 
 השכלה:  האקדמיה הצבאית של ארצות הברית 
 השתייכות:  צבא ארצות הברית
 דרגה:   גנרל
 תפקידים בשירות
 מפקד הדיוויזיה ה-25 מפקד הארמייה השלישית מפקד כוחות הצבא בפיקוד האינדו-פסיפי
 עיטורים
   מדליית השירות המצוין   מדליית השירות העילאי של מחלקת ההגנה (2)  לגיון ההצטיינות (4)   כוכב הארד
 
רונלד פ. קלארק (באנגלית: Ronald P. Clark) הוא קצין בדרגת גנרל המכהן כמפקד כוחות צבא ארצות הברית בפיקוד האינדו-פסיפי של ארצות הברית.
ביוגרפיה

קלארק גדל במשפחה של אנשי צבא ולאורך ילדותו נדד בין מדינות שונות בארצות הברית, הוא סיים את לימודי התיכון בלואיזיאנה. ב-1988 סיים לימודי תואר ראשון מהאקדמיה הצבאית של ארצות הברית והתגייס לצבא. שירת כמפקד מחלקה רובאית ומפקד מחלקת סיור ברגימנט הפרשים החמישי של דיוויזיה המשוריינת השלישית והשתתף במלחמת המפרץ. פיקד על פלוגה ברגימנט החי"ר ה-27 של הדיוויזיה ה-25, שימש קצין אג"ם וסגן מפקד גדוד ברגימנט החי"ר ה-509.
פיקד על הגדוד הראשון של רגימנט החי"ר ה-506 בדיוויזיה המוטסת ה-101 במהלך מלחמת עיראק. לאחר תפקידי מטה באגף כוח האדם של הצבא ובאקדמיה הצבאית שירת כמפקד החטיבה ה-192. שימש סגן ראש אגף תכנון במטה הצבא, וסגן מפקד הדיוויזיה המוטסת ה-82, תפקיד בו שירת במהלך מבצע נחישות טבועה.  לאחר מכן שימש סגן ראש מטה קורפוס התגובה המהירה של ברית נאט"ו.
בינואר 2018 מונה למפקד הדיוויזיה ה-25. ב-2019 מונה לראש מטה הפיקוד האינדו-פסיפי וב-2021 מונה למפקד כוחות הצבא בפיקוד מרכז של ארצות הברית (הארמייה השלישית). בשנים 2022-2024 שימש עוזר צבאי בכיר למזכיר ההגנה.
בנובמבר 2024 קודם לדרגת גנרל ומונה למפקד כוחות הצבא בפיקוד האינדו-פסיפי.
UTF-8

UTF-8 (ראשי תיבות של 8-bit Unicode Transformation Format או 8-bit UCS Transformation Format) הוא קידוד תווים באורך משתנה ליוניקוד, שנוצר על ידי רוב פייק וקן תומפסון. ניתן לקודד בו כל תו המצוי בתקן יוניקוד על ידי שימוש באחד עד ארבעה בתים, תלוי בתו. הקידוד ב-UTF-8 מעניק את כל יתרונות השימוש בקידוד ליוניקוד ומוסיף עליהם, בין היתר, גם חיסכון בזיכרון, עמידות בפני איבוד או השחתת בתים ותאימות לאחור ל-ASCII. ה-IETF מעדיף בבירור את UTF-8 ומחייב כל פרוטוקול אינטרנט לתמוך בו, וכן קונסורציום הדואר האלקטרוני, ה-IMC, ממליץ שכל תוכנת דואר אלקטרוני תוכל להציג וליצור דואר באמצעות UTF-8.
רקע

שיטת הקידוד המוכרת כ-UTF-8 הומצאה על ידי קן תומפסון בערב 2 בספטמבר 1992. תומפסון כתב את רעיונו על מצעית בעת ששהה במזנון מהיר בניו ג'רזי עם רוב פייק. ביום שלאחר מכן, פייק ותומפסון מימשו את רעיונם והפכו את מערכת ההפעלה Plan9 של מעבדות בל למערכת ההפעלה הראשונה בעולם המשתמשת בקידוד. UTF-8 הוצג רשמית לראשונה בכנס USENIX בסן דייגו שנערך ב-25 - 29 בינואר 1993.
מאז פורסמו מספר הגדרות ל-UTF-8, בהן:
ISO/IEC 10646-1:1993 Amendment 2 / Annex R (1996)
The Unicode Standard, Version 2.0, Appendix A (1996)
RFC 2044 (1996)
RFC 2279 (1998)
The Unicode Standard, Version 3.0, §2.3 (2000) plus Corrigendum #1: UTF-8 Shortest Form (2000)
Unicode Standard Annex #27: Unicode 3.1 (2001)
הגדרות אלו מיושנות ואינן בשימוש יותר. במקומן קיימות ההגדרות הבאות:
RFC 3629 / STD 63 (2003) הקובע את UTF-8 כאלמנט סטנדרטי בפרוטוקולי אינטרנט
The Unicode Standard, Version 4.0, §3.9–§3.10 (2003)
ISO/IEC 10646-1:2000 Annex D (2000)
שלוש ההגדרות מסכימות על מנגנון הקידוד, וההבדלים ביניהן נסובים בעיקר סביב נושאים כגון טווח המספרים המייצגים המותרים לשימוש ביוניקוד וכיצד יש לטפל בקלט שגוי.